CO POPRAD

Pubkvíz u Krakena vol. 9: Všeobecné znalosti
2024-02-29 11:00 (Europe/Bratislava) | U Krakena, Námestie svätého Egídia 10/23, Poprad, 05801, Slovenská republika
🐙Rezervácia na Pubkvíz u Krakena vol.9: Všeobecné znalosti – je spustená 🎉
📅 Dátum: 29. februára 2024
🕒 Čas: 19:00
➡️ Ako sa zúčastniť:
Vytvorte tím (max. 6 členov) vstup 4eur/os
Rezervujte svoj tím pomocou správy na FB alebo IG
Pridajte sa k nám 29. februára o 19:00 v Kraken Pube.
🏆 Ceny pre víťazné tímy:
🥇 1. miesto: 30eur. poukážka U Krakena
🥈 2. miesto: 20eur. poukážka Angry Chef
🥉 3. miesto: Balíček od Do Pohára Poprad
Tešíme sa na vás a na spoločné strávenie nezabudnuteľného večera plného bliakotu, remeselného piva, výbuchov smiechu a samozrejme vedomostí!
Označte svojich priateľov, zdieľajte udalosť a pridajte sa k nám. 🐙🐙🐙

Občiansky protest Zastavme rozklad demokracie
2024-01-18 10:00 - 10:30 | Nám. sv. Egídia
Každý štvrtok o 18:00 pred OC Forum Poprad
Občiansky protest proti zrušeniu Špeciálnej prokuratúry a proti aktuálnym krokom vlády SR, ktoré smerujú k rozkladu právneho štátu a znefunkčneniu systému spravodlivosti na Slovensku.

Cvičenie pre zdravú ženu
2024-02-22 08:30 - 10:00 | Mojajoga, Partizánska 683/32, 058 01 Poprad – Západ budova FIT Squash centra DoJo (za Aquatermom) 1. poschodie, Poprad, 05801, Slovenská republika
Cvičenie pre zdravú ženu ❤️
ZDRAVOU ŤA NIKTO NEUROBÍ,
JE TO V TVOJICH RUKÁCH…
Cvičenie vhodné pre ženy, ktoré potrebujú opäť nájsť radosť z pohybu, obnoviť prepojenie s panvovým dnom, hlbokými svalmi brucha, zlepšiť celkovú kondíciu tela a chcú si bez výčitiek nájsť čas pre seba a svoje zdravie.
Na cvičení sa naučíme:
• uvoľňovacie dýchacie techniky vhodné na zmiernenie stresu
• cvičenie, ktoré udržuje pružné svaly, pohyblivé kĺby, pevné telo a zlepší fyzickú kondíciu
• zlepšiť stav svalov panvového dna
• cviky, ktoré podporia hormonálnu činnosť v našom tele, čo pomôže zmierniť príznaky menopauzy
• vyplavovanie endorfínov počas cvičenia nám prinesie dobrú náladu
Ak máš pocit že potrebuješ zlepšiť stav panvového dna, dozvedieť sa viac o brušnej diastáze, opraviť postúru tvojho tela, uvoľniť sa a na chvíľu zastaviť, viac si uvedomovať seba, svoje pocity, nájsť si čas pre seba bez výčitiek.
Pridaj sa, začni nové priateľstvá a cíť sa lepšie vo svojom tele… 🤩
Cena lekcie: 7 Eur / 60 minút
Kedy: každý štvrtok o 16:45
Kde: v priestoroch Mojajoga
Partizánska 683/32,
058 01 Poprad – Západ
budova FIT Squash centra DoJo
(za Aquatermom)
1. poschodie
Miesto si rezervuj na:
0905 777 568
zuzanacurna@gmail.com

Prednáška Svetozára Lacka „Hory - krásne a nebezpečné“
2024-02-29 08:00 | Podtatranské múzeum v Poprade, Vajanského 72/4, Poprad, 05801, Slovenská republika
Podtatranské múzeum v Poprade, kultúrna inštitúcia v zriaďovateľskej pôsobnosti Prešovského samosprávneho kraja, Vás pozýva na prednášku Svetozára Lacka „Hory – krásne a nebezpečné“ s podtitulom „Ako v zdraví prežiť pobyt v horách“.
O bezpečnosti pri zimných športoch, o krásach aj nástrahách Vysokých Tatier a o šťastnom návrate domov nám porozpráva a so svojimi dlhoročnými skúsenosťami sa podelí Tatranec a lyžiarsky inštruktor pán Svetozár Lacko.
Prednáška sa uskutoční vo štvrtok 29. februára 2024 o 16:00 v prednáškových priestoroch Podtatranského múzea v Poprade na Vajanského ulici 72/4.
Uskutočňuje sa ako sprievodné podujatie aktuálnej výstavy „Zimná sezóna“, ktorá je inštalovaná v priestoroch múzea na Vajanského 72/4 do 10. marca 2024.
Všetkých srdečne pozývame!
Vstupné na prednášku je dobrovoľné.
Zmena programu vyhradená.
Tešíme sa na Vašu návštevu!

Kurz Jogy v Krásnych Sadoch
2024-02-14 09:30 - 10:30
Lekcia jogy je príležitosť zastaviť sa, aktívne sa povenovať sebe, svojmu dychu a svojmu telu.
Posilníme oslabené, natiahneme poskracované. Okrem aktívneho pohybu sa uvoľníme v záverečnej relaxácii.
Každá lekcia je kompletný zážitok na úrovni pohybu a dychu.

M. Kukučín – Rysavá jalovica – Divadlo mladých Šuňava
2024-02-25 10:00 | Divadlo COMMEDIA, Sobotské námestie 28, Poprad, 05801, Slovenská republika
Priatelia, sú tu naše, a najmä vaše obľúbené Divadelné fašiangy! Tešíme sa, že sa opäť spoločne stretneme v divadelnej sále v Spišskej Sobote a vychutnáme si 7 nedieľ plných kultúry a divadla. Opäť sa môžete tešiť na zaujímavých hostí z celého Slovenska, ale aj Česka či Maďarska!
Lístky si môžete už teraz rezervovať a zakúpiť u nášho principála na telefónnom čísle 0903 82 50 50, alebo v popradskom mestskom informačnom centre, Tel. č 052/16186.

Kurz – Jóga ako zdravý pohyb
2024-02-25 09:00 | Harmony studio, Rázusova 4746, Poprad, 05801, Slovenská republika
Priznajme si, že naše telo je jediné miesto, kde musíme tráviť čas. Od začiatku až do konca…
Zaslúži si aby sme sa o neho starali, venovali mu pozornosť a boli za neho vďační.
Príďte obnoviť prepojenie s vaším telom a naučte sa žiť vo vlastnom tele. Vnímať jeho signály a nájsť vnútornú rovnováhu, cítiť sa vo svojom tele lepšie, prepojiť sa s ním.
Zdravie prichádza vtedy, keď sa rozhodneme byť zdravý 🥰
Ak sa chceš o svoje telo postarať pridaj sa k nám do kurzu Joga ako zdravý pohyb
Začíname: 25. februára 2024 o 17:00
( lekcie budú vždy v nedeľu o 17:00 )
Cena: 60 Eur / 7 lekcií / 60 minút
Prihlás sa na:
0905 777568
zuzka@harmonystudio.sk
Kurzom vás prevedie Zuzka Čurná – certifikovaná inštruktorka jogy.

Kultúrna zima
2024-02-24 06:00 - 14:00 | Koľaj 22, 49°03'40.4"N 20°17'58.1"E
Táto popradská zima nám prinesie nielen chlad, ale aj poriadne kultúrne oteplenie!
Prinášame vám Kultúrnu zimu: letnú verziu nášho obľúbeného Festivalu, ktorý existuje.
Pripravte sa na multižánrový mini-festival. Bude hudba, vizuálne umenie, performance, literatúra a filmy. To všetko nájdete v sobotu 24.2. na Koľaji 22 v Poprade. Začneme už poobede a skončíme v skoré nedeľné ráno. Jednotlivé druhy umenia budete môcť striedať časom na bare, v chill out zóne alebo sa zabaviť športovým doprovodným programom (vhodným aj pre deti).
Príďte si dopriať trochu kultúry a spoznať nových fascinujúcich ľudí na neobyčajnom mieste. Koľaj 22, novovznikajúci kultúrno-komunitný priestor v Poprade, nás inšpiruje svojou jedinečnosťou. Tvoríme ho s cieľom poskytnúť alternatívnej kultúre trvalé miesto v našom meste. Pridajte sa k nám a ukážte, že veríte v podporu umeleckých prejavov aj v našom malom kúte sveta! Vstupné bude dobrovoľné. Každý váš cent investujeme do rozvoja Koľaje 22, príprav ďalších podujatí a do podpory účinkujúcich.
Program vám budeme odhaľovať postupne, takže nás neustále sledujte. Uložte si dátum a pripravte sa na poriadnu dávku popradskej kultúrnej zimy!

Mozgovňa
2024-02-23 13:00 | ROCK Fabric, Podtatranská 149/7, Poprad, 05801, Slovenská republika
EPIC BRAINS prináša MOZGOVŇU
23. Februára pod TATRAMI
Predstaví sa nám reprezent Bratislavskej dnb krú ktorého doplní meno ktoré má už niečo na dnb scéne odkrútené, zvyšok line up-u doplnia naši EpicBrains Dj’s 🧠
Pre tento event môžeš zakúpiť lístok aj formou predpredaja cez GO•OUT -> (viac informácií čoskoro)
Vstup od 15+
ROCK FABRIC // POPRAD // 23.2.2024
Zobraziť menej

Deň (globálneho?) zamyslenia
2024-02-22 09:00 | U Krakena, Námestie svätého Egídia 10/23, Poprad, 05801, Slovenská republika
Tak ako každý rok, aj tento rok sa kopec skautských družín zúčastní Dňa zamyslenia (nazývaného aj ako Deň sesterstva). Budú tráviť čas rôznymi aktivitami, ktoré im pripraví Slovenský skauting alebo ony samy.
Téma tohtoročného dňa zamyslenia znie: Náš svet, naša prekvitajúca budúcnosť. Čo ale táto téma znamená? Kam nás to má posunúť? Na čo nás chce skauting naviesť?A čo to Deň zamyslenia vlastne je? Odkiaľ sa vzal? Prebieha každý rok rovnako? Ako a prečo ho oslavujeme? Aké je to s dňom zamyslenia v zahraničí?
Ak ťa zaujímajú odpovede na (nielen) tieto otázky, príď s nami diskutovať pod zasnežené Tatry s hosťami, ktorí stoja za to. Vstup je voľný.
— GDPR alert —
Na podujatí môžu byť organizátorom zhotovované fotografie, videá, prípadne audiozáznam s cieľom ďalšieho použitia v rámci propagácie na webe a sociálnych sieťach Skautského inštitútu na Slovensku alebo Slovenského skautingu. V prípade, že si návštevník nepraje, aby foto/video/audio, na ktorých je rozpoznateľný, boli použité na propagáciu, prosíme, aby túto skutočnosť oznámil pred začiatkom podujatia prítomnému organizátorovi.

Ťapákovci
2024-02-21 11:00 - 12:30 | Dom Kultúry, Štefánikova 99/72, Poprad, 05801, Slovenská republika
Ťapákovci – Poprad
„Vstávaj, ideme spať!“ – nezabudnuteľná a tak charakteristická veta z tragikomického príbehu slovenskej rodiny Ťapákovcov zo začiatku 20. storočia. Svojím lenivým, ľahostajným a nezmyselným spôsobom myslenia a konania nám Ťapákovci ukazujú, že za vyše sto rokov sa toho vlastne až tak veľa nezmenilo. Naša spoločnosť síce technologicky postupuje míľovými krokmi vpred, ale pohľad na svet, prístup k riešeniu životne dôležitých problémov a vzorce ľudského správania zostávajú v mnohom stále rovnaké.
Autor: Božena Slančíková Timrava
Scenár: Ondrej Šulaj
Dramatizácia a réžia: Viktor Vincze st.

Lakomec – Divadelný klub Jirásek Česká Lipa (ČR)
2024-02-18 10:00 | Divadlo COMMEDIA, Sobotské námestie 28, Poprad, 05801, Slovenská republika

Hormonálna jóga – víkendový kurz
2024-02-17 02:00 - 2024-02-18 06:00 | Harmony studio, Rázusova 4746, Poprad, 05801, Slovenská republika
Kurz je určený predovšetkým pre ženy s hormonálnou nerovnováhou. Samozrejme, ako aj pre ženy nad 35 rokov, ktoré chcú ostať naďalej krásne, spokojné a vitálne. Jednoducho cvičiť túto zostavu ako prevenciu.
HORMONÁLNA JOGA – VÍKENDOVÝ KURZ
Poprad 17.-18. február 2024
Sobota: 10:00 – 18:00
Nedeľa: 11:00 – 14:00
Hlavným cieľom tohto kurzu je naučenie sa celej zostavy, aby si ju potom klientky mohli cvičiť z pohodlia domova. Taktiež obdržia príručku s podrobným popisom celej zostavy hormonálnej terapie ako aj audio nahrávku zostavy HJ. Cvičenie trvá približne 37 minút. Cviky sú jednoduché a ľahko zvládnuteľné aj pre začiatočníčky, ktoré s jogou zatiaľ nemajú predchádzajúce skúsenosti.
cena kurzu: 100€ (v cene kurzu sú podklady na cvičenie doma spolu s audio nahrávkou na cvičenie HJ)
Kurzom vás bude sprevádzať Barbora Orolínová, medzinárodne certifikovaná lektorka jogy, ktorá prešla školením HJT u samotnej Dinah Rodriques.

BRP21: Marek Blizco – Rozvoj zručností budúcnosti v ére AI
2024-02-16 00:00 - 02:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Februárové Biznis raňajky Poprad budú opäť mimoriadne zaujímavé s perfektným speakrom. Bude ním Marek Blizco – investor, podnikateľ a zakladateľ vzdelávacej platformy SCALEUP Academy a takisto riaditeľ v medzinárodnej firme SCALEUP.agency.
AI revolúcia transformuje nielen vaše pracovisko a biznis, ale tiež vytvára nové príležitosti. Aby firmy a podnikatelia zostali vpredu, musia sa adaptovať na technologickú revolúciu.

Pozývame ťa na Biznis raňajky, ktoré sa budú venovať budúcnosti firemného aj individuálneho rozvoja a vzdelávania v ére umelej inteligencie. Prednášať bude bývalý manažér z firmy Google, Marek Blizco, ktorý sa podelí o vzácne biznis skúsenosti z viac ako 20 krajín na troch kontinentoch. Dozvieme sa, o čo ťa obohatí štúdium na Stanford Univerzite v USA, medzinárodná kariéra v oblastiach obchodu, HR a digitalizácie a čo z toho viete dnes využiť aj vy doma, na východnom Slovensku.
Edukačná prednáška s diskusiou preskúma výzvy a príležitosti AI pre rozvoj tvojich zručností, pripravenosť na budúcnosť a poskytne praktické stratégie na vytvorenie úspešných programov zvyšovania kvalifikácie, preškoľovania a rozvoja zručností budúcnosti vo firmách.
Príď si s nami vypočuť skvelú prednášku Mareka Blizca a načerpaj novú inšpiráciu ako rozvíjať zamestnancov vo svojej firme!
Počet miest je obmedzený, preto si svoje lístky zakúp čo najskôr. Zároveň si tak zaistíš aj ich najvýhodnejšiu cenu. Tá sa v čase bude meniť takto:
23.1. – 11.2. 2024: 20€
12.2. – 15.2. 2024: 25€
Kúpiť lístok

Ján Werich: "Vydarené manželstvo je div sveta"
2024-02-15 07:00 - 08:00 | Podtatranská knižnica, Dostojevského 3313/12, Poprad
Srdečne Vás pozývame na medailón o živote významného velikána a jeho posolstvo lásky, z ktorého môžeme čerpať všetci.

Afganistan za vlády Talibanu
2024-02-14 10:30 - 12:30 | Groteska art café, Štefánikova 99/72, Poprad, 058 01, Slovenská republika
Aké je to cestovať po krajine, kde vládne hnutie, ktoré väčšina sveta považuje za teroristické? Je tomu naozaj tak? Spoločne navštívime územia, ktoré boli po dlhé roky nedostupné a znovu ich objavíme. Takisto budeme svedkami zemetrasenia, ktoré postihlo západnú provinciu krajiny. Afganistan, to sú predovšetkým ľudia a stretnutia s nimi sa vám hlboko vryjú do srdca.

Vitamíny pre vzťah
2024-02-14 08:00 - 09:00 | Podtatranská knižnica v Poprade, Podtatranská 1, Poprad
Srdečne Vás pozývame na špeciálny večer pre manželské páry s podnetmi pre budovanie manželstva – aktivity a hry pre páry.

Kúsky reality - Vedátor v Christianii
2024-02-13 10:00 - 11:30 | Kníhkupectvo Christiania, Námestie sv. Egídia 3004/108, Poprad, Slovenská republika
Kníhkupectvo Christiania pozýva na predstavenie knihy Kúsky reality teoretického fyzika a popularizátora vedy Samuela Kováčika.
Kúsky reality je kniha o najpodivnejších javoch, ktoré skúmame – o cestovaní v čase, vzniku vesmíru, štruktúre priestoru. Je o dvoch pilieroch modernej fyziky – teórii relativity a kvantovej fyzike. Táto kniha je o čase, priestore a ľuďoch. Nielen tých, ktorí sa ich výskumom zaoberali, ale nás všetkých, ktorým čas a priestor poskytujú základné ihrisko našej existencie. Takéto poznávanie vie človeka nadchnúť aj vyčerpať, tak sa riadne pripravte – čaká nás veľká jazda!
Samuel Kováčik (34) založil projekt Vedátor v roku 2016. Samuel je teoretický fyzik, dizertáciu získal na FMFI UK, odkiaľ sa pobral na Dublinský inštitút pokročilých štúdií, kde získal výskumný grant od Írskej výskumnej nadácie.
Vo výskume sa zaoberá modifikáciami kvantovej mechaniky, numerickými simuláciami a maticovými modelmi. Karmu si napravuje písaním článkov o čo najnormálnejších témach ako oblaky, rôzne zvieratá či stromy. Vo voľnom čase trochu športuje (beh, gym, lozenie), číta, varí a hráva hry. Minulý rok mu vyšla knihy Obyčajné zázraky, Kúsky reality sú jeho druhou knihou.
Vstupné dobrovoľné!

Čitateľský klub Deluxe
2024-02-12 11:00 - 12:00 | Espresso Bar, Sobotské námestie 14, Poprad - Spišská Sobota, Slovensko, 05801
Pozývame vás na pravidelné stretnutie Čitateľského klubu – „Deluxe“ edícia v Espresso bare v Spišskej Sobote. Na diskusii sa budeme venovať knihe Internát od Serhija Žadana. Vítame aj nových záujemcov.

Večer pre páry
2024-02-12 08:00 - 09:00 | Podtatranská knižnica v Poprade, Podtatranská 1, Poprad
Srdečne Vás pozývame na párový večer pri príležitosti Národného týždňa manželstva. Tréning pamäti + workshop tvorivého písania.

Tri šestri – Divadlo Na skok Raslavice
2024-02-11 10:00 | Divadlo COMMEDIA, Sobotské námestie 28, Poprad, 05801, Slovenská republika

Black Valentine vol. 7
2024-02-10 10:30 - 16:00 | ROCK Fabric, Podtatranská 149/7, Poprad, 05801, Slovenská republika
Aj metalovou hudbou bijúce srdcia majú právo osláviť taký komerčný sviatok, ako je Valentín. A majú právo osláviť ho po svojom. Práve preto vznikol mini fest s názvom Black Valentine a je len na tebe, či ho stráviš niekde pri sviečkach, alebo pri poriadnej metalovej hudbe!
Táto milá akcia sa bude 10. februára konať už po siedmy krát, a to konkrétne v popradskom klube Rock Fabric. Line-up bude opäť poriadny old-school death metal, presne ako ho máme najradšej. O zvuk sa už tradične postará osoba ktorá tomu najviac rozumie: Maťo Barla! Tešíme sa na Vás!
Vstupné: 20€
Potvrdené kapely:
GRACELESS
Excellent death metal – Holandsko
https://www.facebook.com/Graceless.osdm
IN PAIN
Hm-2 death metal kult -Švédsko
https://www.facebook.com/inpain.sweden
SECTESY
Old school death metal – Česko
https://www.facebook.com/sectesy
ABOMINATED
Death Metal – Poľsko
https://www.facebook.com/abominateddeath
HROB
Death/doom – Slovensko
https://www.facebook.com/hrob.death Zobraziť menej

Fašiang – rómsky bašavel
2024-02-10 08:30 | Saleziánske mládežnícke stredisko Oratórium Úsmev, Ludvika Svobodu 36, Poprad, 05801, Slovenská republika
Pozývame mladých vo veku od 14 rokov na fašiangovú zábavu s tématikou rómskeho bašavelu, ktorá sa uskutoční v sobotu 10.2.2024. Viac info nájdete na https://salezianipoprad.sk/fasiang-2024/

Od Kanady po Argentínu v Poprade – mimoriadny cestovateľský večer
2024-02-09 10:30 | Groteska art café, Štefánikova 99/72, Poprad, 058 01, Slovenská republika
Pozývame vás na mimoriadny cestovateľský večer v Groteske
Ľuba Lapšanská a Tomáš Smejkal
LOLO – príbehy najscestovanejšieho slovenského psa
od Kanady po Argentínu, od Portugalska po Nórsko
Charitatívna prednáška na podporu Lolovej liečby nádoru na mozgu
piatok 9.2. 2024 o 18:30 hod.
GROTESKA art café Poprad

Ako je na tom slovenská architektúra?
2024-02-09 10:00 - 12:00 | Kníhkupectvo Christiania, Námestie sv. Egídia 3004/108, Poprad, Slovenská republika
Pozývame vás na diskusiu k publikácii Správa o slovenskej architektúre. Zbierku kritických esejí
na tému súčasnej slovenskej architektúry, verejného priestoru a mestského plánovania prídu za
autorský kolektív predstaviť Monika Bočková a Mária Novotná.
V dialógu s architektom Matúšom Antolíkom hostky priblížia potrebu hlbšej reflexie nad
súčasným stavom architektúry, ktorá motivovala vydanie knihy. Zamerajú sa pritom na špecifiká
slovenskej architektonickej tvorby v rokoch 2020 až 2022, ale aj na pálčivé témy akými sú
výstavba v Demänovskej doline či plánovaný development na území bratislavského Lida.
Správa o slovenskej architektúre je kompilácia esejí, ktoré si všímajú širší spoločenský kontext
architektúry, skúmajú postavenie architektonického dedičstva či vzťah architektúry k prírodnému
prostrediu a reflektujú aj problematické témy, ako je architektúra a vojnový konflikt či politizácia
verejného priestoru.
